CELEX: 62019TN0760
Language: da
Date: 2019-11-08 00:00:00
Title: Sag T-760/19: Sag anlagt den 8. november 2019 – Imperial Brands m.fl. mod Kommissionen

3.2.2020   
            
            
               DA
            
            
               Den Europæiske Unions Tidende
            
            
               C 36/34
            
         
      Sag anlagt den 8. november 2019 – Imperial Brands m.fl. mod Kommissionen
      (Sag T-760/19)
      (2020/C 36/42)
      Processprog: engelsk
      
         Parter
      
      
         Sagsøgere: Imperial Brands plc (Bristol, Det Forenede Kongerige), Imperial Tobacco Ltd (Bristol), Imperial Tobacco Overseas Holdings Ltd (Bristol), Imperial Tobacco Holdings Ltd (Bristol) og Imperial Tobacco Overseas Holdings (2) Ltd (Bristol) (ved advokat D. Slater, og solicitors E. Burrows, N. Gardner og S. Mardell)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Den anfægtede afgørelse C(2019) 25 26 Final af 2. april 2019 om Det Forenede Kongeriges statsstøtte (SA.44896) vedrørende skattefritagelse for koncernintern finansiering for kontrollerede udenlandske selskaber annulleres.
               
            
                  —
               
               
                  Kommissionen tilpligtes under alle omstændigheder at betale sagsøgernes omkostninger og udgifter i forbindelse med den foreliggende sag.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat ti anbringender.
      
                  1.
               
               
                  Med det første anbringende gøres gældende, at Kommissionen ikke gav en tilstrækkelig begrundelse og begik en retlig fejl og/eller anlagde et åbenbart urigtigt skøn ved dens anvendelse af artikel 107, stk. 1, TEUF ved at finde, at Det Forenede Kongeriges controlled foreign companies (CFC) rules (reglerne vedrørende kontrollerede udenlandske selskaber) er det relevante referencesystem. Kommissionen skulle have behandlet referencerammen som Det Forenede Kongeriges selskabsskatteordning.
               
            
                  2.
               
               
                  Med det andet anbringende gøres gældende, at Kommissionen begik en retlig fejl ved dens anvendelse af artikel 107, stk. 1, TEUF og/eller anlagde et åbenbart urigtigt skøn ved at anlægge en forkert tilgang til analysen af CFC-regler. Kommissionen behandlede fejlagtigt Chapter 9 i Part 9A i Taxation (International and Other Provisions) Act 2010 (lov om skatter (internationale og andre bestemmelser) af 2010) – som indeholder Group Financing Exemption (skattefritagelse for koncernintern finansiering) – som en form for undtagelse til en almindelig skattepligt i Chapter 5 i Part 9A i Taxation (international and Other Provisions) Act 2010.
               
            
                  3.
               
               
                  Med det tredje anbringende gøres gældende, at Kommissionen begik en retlig fejl ved dens anvendelse af artikel 107, stk. 1, TEUF ved at finde, at Group Financing Exemption var selektiv derved, at virksomheder i faktisk og retligt sammenlignelignelige situationer blev behandlet forskelligt.
               
            
                  4.
               
               
                  Med det fjerde anbringende gøres gældende, at Kommissionen begik en retlig fejl ved at finde, at Group Financing Exemption indebærer en fordel som omhandlet i artikel 107, stk. 1, TEUF.
               
            
                  5.
               
               
                  Med det femte anbringende gøres gældende, at Kommissionen ikke gav en tilstrækkelig begrundelse, da den fastslog, at Group Financing Exemption delvist ikke var begrundet og derfor tilsidesatte artikel 296 TEUF.
               
            
                  6.
               
               
                  Med det sjette anbringende gøres gældende, at den »fuldstændige« fritagelse i henhold til section 3711D i Taxation (International and Other Provisions) Act 2010 er begrundet i beskatningsordningens karakter og almindelige opbygning.
               
            
                  7.
               
               
                  Med det syvende anbringende gøres gældende, at 75 %-fritagelsen i henhold til section 3711D i Taxation (international and Other Provisions) Act 2010 er begrundet i beskatningsordningens karakter og almindelige opbygning.
               
            
                  8.
               
               
                  Med det ottende anbringende gøres gældende, at den omstændighed, at kontrollerede udenlandske selskaber, der opfyldte fritagelserne indeholdt i Group Financing Exemption, blev pålagt en skattepligt, udgjorde en tilsidesættelse af sagsøgernes etableringsfrihed i strid med artikel 49 TEUF.
               
            
                  9.
               
               
                  Med det niende anbringende gøres gældende, at Kommissionen begik en retlig fejl, da den foretog en analog anvendelse af eller i for høj grad forlod sig på ordlyden af Rådets direktiv (EU) 2016/1164 (1), som ikke tidsmæssigt fandt anvendelse.
               
            
                  10.
               
               
                  Med det tiende anbringende gøres gældende, at Kommissionen ved at vedtage den anfægtede afgørelse greb ind i Det Forenede Kongeriges enekompetence på området for direkte beskatning og herved tilsidesatte artikel 4 og 5 TEU og artikel 114 TEUF.
               
            
         (1)  Rådets direktiv.(EU) 2016/1164 af 12.7.2016 om regler til bekæmpelse af metoder til skatteundgåelse, der direkte indvirker på det indre markeds funktion (EUT 2016 L 193, s. 1).